|  |  |  |
| --- | --- | --- |
| ΒΟΥΛΗ ΤΩΝ ΕΛΛΗΝΩΝΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣΔ/ΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥΤΜΗΜΑ ΠΡΟΜΗΘΕΙΩΝ Πληροφορίες: 2103692124 |  | Αθήνα, .20.06.2017 |

Πρωτ: 7972

Αριθμ.

Διεκπ : 4933

ΑΠΟΦΑΣΗ

Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ

  Έχοντας υπόψη :

1. Τον Κανονισμό της Βουλής των Ελλήνων (Μέρος Β' ) όπως ισχύει.

2. Την ανάγκη παροχής υπηρεσιών παραμετροποίησης ad hoc του λογισμικού IBM QRadar SIEM διαχείρισης και ανάλυσης περιστατικών ασφαλείας για τα πληροφοριακά συστήματα και τις εφαρμογές της Βουλής των Ελλήνων, σύμφωνα με το υπ’ αριθμ 17911/01.03.2017 υπηρεσιακό σημείωμα και την Τεχνική Περιγραφή της Δ/νσης Πληροφορικής και Επικοινωνιών της Βουλής.

3. Την υπ΄ αριθμ. 5111/3308/02.05.2017 απόφαση συγκρότησης επιτροπής συλλογής και αξιολόγησης προσφορών και το από 29.05.2017 πρακτικό της παραπάνω επιτροπής.

4. Την υπ' αριθμ. 4621/2979/11.04.2017 απόφαση ανάληψης υποχρέωσης του ΚΑΕ 0899 με α/α υποχρ. 831

5. Την υπ' αριθμ. 15582/10034/09.11.2015 (ΦΕΚ 2404/Β/09.11.2015) απόφαση του Προέδρου της Βουλής των Ελλήνων για τη μεταβίβαση εξουσίας υπογραφής όπως ισχύει..

Αποφασίζουμε

 την ανάθεση στην εταιρία **NETBULL Υπηρεσίες Πληροφορικής Εταιρεία Περιορισμένης Ευθύνης - NETBULL LTD**, Λεωφ. Ελευθερίου Βενιζέλου 16, 176 76 Καλλιθέα της παροχής υπηρεσιών παραμετροποίησης ad hoc του λογισμικού IBM QRadar SIEM διαχείρισης και ανάλυσης περιστατικών ασφαλείας για τα πληροφοριακά συστήματα και τις εφαρμογές της Βουλής των Ελλήνων.

 Προκειμένου να υπάρξει αξιοποίηση των παρεχόμενων αναφορών της πλατφόρμας Qradar για περιστατικά που αφορούν την ασφάλεια των Πληροφοριακών Συστημάτων της Βουλής, η ανάδοχος θα παρέχει συμβουλευτικές υπηρεσίες αλλά κυρίως υπηρεσίες αντιμετώπισης των περιστατικών ασφαλείας που ανιχνεύονται από την εν λόγω πλατφόρμα και συνίστανται κυρίως σε επιβεβλημένη έκτακτη αλλαγή στοιχείων ασφάλειας του πληροφοριακού συστήματος, ή και τροποποίηση απαιτήσεων που παρέχονται από το πληροφοριακό σύστημα.

 Με την προϋπόθεση ότι θα βεβαιωθούν τα ανωτέρω από την οικεία επιτροπή, εγκρίνουμε συνολική δαπάνη από δύο χιλιάδες τετρακόσια ογδόντα ευρώ (2.480,00 €), ήτοι 2.000,00 € + 480,00 € για ΦΠΑ, σε βάρος του KAE 0899 του προϋπολογισμού εξόδων Βουλής χρήσεως 2017, (σχετική η υπ' αριθμ. 1180/15.05.2017 προσφορά της αναδόχου).

 Η ανάδοχος έχει την αποκλειστική ευθύνη και υποχρέωση να προσκομίζει τα σχετικά παραστατικά πληρωμής στο Τμήμα Προμηθειών της Βουλής (Μέγαρο Αρβανίτη, Βασιλίσσης. Σοφίας 11, γρ. 518).

 Η πληρωμή θα γίνεται απολογιστικά μετά από σχετικό πρακτικό που θα υποβάλει η επιτροπή παραλαβής του έργου ανά τετράμηνο.

 Καλείται ο νόμιμος εκπρόσωπος της αναδόχου να προσέλθει στο Τμήμα Προμηθειών της Βουλής για την υπογραφή δήλωσης αποδοχής των όρων της παρούσας απόφασης, προσκομίζοντας εγγυητική επιστολή καλής εκτέλεσης αξίας εκατό ευρώ (100,00 €) που αντιστοιχεί στο 5% του κόστους των υπηρεσιών χωρίς τον ΦΠΑ. Η εγγυητική επιστολή θα επιστραφεί στην ανάδοχο τρείς (3) μήνες μετά τη λήξη των υπηρεσιών, (31.08.2018).

 Συγκροτούμε επιτροπή η οποία αποτελείται από του ς: α) Λιώλη Πύρρο πρόεδρο, β) Χαντζιάρα Ειρήνη- Βασιλεία, γ) Τυροβολά Παναγιώτη μέλη και δ) Αγγελάκη Εμμανουήλ, ε) Μαρκεζίνη Γεώργιο αν/κά μέλη, στην οποία αναθέτουμε τη βεβαίωση των ανωτέρω με την υποβολή των σχετικών πρακτικών. Κάθε υπαίτια καθυστέρηση υποβολής των πρακτικών θα διώκεται πειθαρχικά.

Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ

ΓΕΩΡΓΙΟΣ ΑΓΓΕΛΟΠΟΥΛΟΣ

Κοινοποίηση :

1. Γραφείο Προέδρου Βουλής των Ελλήνων

2. Γραφείο Γενικού Γραμματέα

3. Προϊστ. Γ.Δ. Οικονομικών και Διοικητικής Υποστήριξης

4. Τμήμα Ειδικού Λογιστηρίου - Προϋπολογισμού

5. Τμήμα Προμηθειών

6. Δ/νση Πληροφορικής & Επικοινωνιών

7. Μέλη Επιτροπής

8. Ενδιαφερόμενη

Ψ.Σ.\_\_1567\_2017 \_OPS

psa\_\_16/06/2017